Lav et referat af nedenstående tekst:

Tekst:
Aalborg Pirates tog tirsdag aften imod Gentofte Stars i en kamp, der skulle blive særdeles målrig - og med en enkelt spiller i centrum. Pirates' Nicolai Meyer der har fået sin hockey-opdragelse hos rivalerne i Frederikshavn indledte målfesten efter knap 25 minutter hvor han overlistede Teemu Seppänen i Gentoftes mål. Herefter lykkedes det Gentofte at udligne, men udeholdet kom aldrig foran, og da anden periode lakkede mod enden begyndte Meyer for alvor sin målfest. Robin Karlsson havde scoret Pirates' andet mål efter 32 minutter og efter 39 slog Meyer til igen. Det gjorde han også to gange i tredje periode og da Stars ikke kom til fadet endte kampen 5-2 i nordjysk favør. Pirates spiller hjemme igen lørdag, når Odense Bulldogs kommer på besøg. Det er returkampen i pokalsemifinalen hvor første kamp spilles fredag aften i Odense.

Referat:
Nicolai Meyer satte tirsdag aften sit navn på fire af Aalborg Pirates' fem mål og spillede dermed en helt central rolle i sejren over Gentofte Stars.